b"\n_START_ARTICLE_\nTelef\xc3\xa8ric d'Olesa a Esparreguera\n_START_SECTION_\nDesmantellament\n_START_PARAGRAPH_\nEl juliol de 2017 FGC anunci\xc3\xa0 que algunes de les cabines de l'aeri s'aprofitarien per a renovar el telecabina de la Coma del Clot de l'estaci\xc3\xb3 de la Vall de N\xc3\xbaria. Les dues estacions de la instal\xc2\xb7laci\xc3\xb3, la d'Olesa i la d'Esparreguera, seran cedides de franc als seus respectius ajuntaments. _NEWLINE_Tot i que inicialment FGC anunci\xc3\xa0 que la infraestructura b\xc3\xa0sica de l'aeri romandria en peu i rebria el manteniment necessari per si es decid\xc3\xads restablir el servei comercial en un futur, el novembre de 2018 es va procedir a desmuntar els pilars i els cables per a ser traslladats a les instal\xc2\xb7lacions de N\xc3\xbaria."